
	באתר

	מבלי לפגוע בזכויות


לכבוד
המוסד לביטוח לאומי
ענף נפגעי עבודה 
באמצעות האתר
א.ג.נ.,					
     הנדון: גבריאל ג'רום ברידו, ת"ז 321436743
			ערר על החלטת הוועדה הרפואית מדרג ראשון	-תאונה מיום 6/6/25
										
מוגש בזאת ערר על החלטת הוועדה הנכבדה מתאריך 28.9.25 כדלקמן:
1. עסקינן בתביעה של עובד שנפגע בתאונת עבודה קשה במסגרתה נפגע במערבות מלגזה ופגיעה מנפילת ברזל במשקל של מאות קילוגרמים כתוצאה ממנו איבד את כושרו לעבודה.

*העתק אנמנזה מדו"ח מד"א.

2. מחמת התאונה הקשה נזקק מרשי למעקב רפואי אינטנסיבי, הוא מחלים מתוצאות השבר והחתכים ובמסגרת בדיקות דימות שבוצעו לו הודגמו ממצאים אובייקטיביים, קושי ניכר וממצאים בדבר הגבלות בבדיקה הקלינית.

3. כן, מחמת התאונה הופנה לבדיקת מומחה תעסוקתי אשר קבע כי הוא אינו כשיר לעבודתו לתקופה בת 3 חודשים -  אובדן כושר מלא לעבודתו.

4. חרף האמור, וחרף העובדה שנפגע בתאונה קשה אך בחודש יוני השנה, ועדה רפואית בתחום האורתופדי והנוירולוגי שהתקיימה בתאריך 28/9/25 קבעה קביעות שאינן עולות בקנה אחד עם המציאות העובדתית ומקפחות בצורה ניכרת את זכויות מרשי, הנפגע, אשר למן יום התאונה מצוי הוא נעדר הכנסות ונזקק להתמודדות קשה לצרכי החלמתו ושיקומו.

5. כבר בתחילה יצויין כי לא ברור כיצד הוועדה הנכבדה מדרג ראשון קבעה קביעות לצמיתות שעה שלא חלפו 4 חודשים תמימים מיום התאונה וכידוע וכמקובל נזק אורתופדי מתגבש רק בחלוף תקופה של מספר חודשים וודאי שלא בתוך תקופה קצרה שכזאת – עובדה זו כשלעצמה מצדיקה ביטול החלטת הוועדה הנכבדה.

6. בנוסף, קביעות הוועדה הנכבדה לא משקפות את הממצאים במהלך הבדיקה ולא את התיעוד הרפואי והממצאים.

7. עובדה היא כי הנפגע סובל מכאבים והגבלה ניכרת בתנועות שורש כף ידו, הכתף, הצוואר והגב וקביעות הוועדה הנכבדה דנן שגויות בנסיבות.

8. עוד יצויין כי הוועדה הנכבדה לא נתנה דעתה ו/או לא התייחסה כלל לתיעוד הרפואי הרב שניתן בעניינו, לרבות קביעת המומחה התעסוקתי והאורתופד המטפל.

9. העובדות מלמדות כי כתוצאה מהתאונה מצוי הנפגע באי כושר מלא לעבודה וכי הוא עודנו סובל ומתמודד עם המגבלות בעטיה של התאונה – במצב דברים זה מתבקשת הוועדה הנכבדה להורות על קבלת הערר ולפסוק למערער נכויות זמניות משמעותיות.
10. ערעור זה מוגש במתכונתו הנוכחית על מנת לעמוד בזמנים. נימוקים נוספים  יצורפו במועד הדיון בוועדה הרפואית.
11.  אבקשכם להודיעני מועד לדיון בערר. 

